
	[bookmark: nev]NAGY PETRA
Kémia
BSc, 5. félév
Pannon Egyetem
Mérnöki Kar
	






Témavezető:
	Skodáné Dr. Földes Rita
Egyetemi tanár, PE MK




Aminokarbonilezés piridínium-tartalmú ionfolyadékkal módosított heterogén katalizátorokkal

A különböző átmenetifém-komplexek által katalizált karbonilezési és kapcsolási reakciók egyre szélesebb körben jelennek meg a szintetikus szerves kémiában. Jó hozamot és kitűnő szelektivitást biztosítanak, homogén és heterogén fázisban egyaránt lejátszódhatnak.
A homogén katalízis megnehezíti a termék hatékony elkülönítését és a katalizátor újbóli felhasználását. Erre megoldást jelenthet a katalizátor szilárd hordozóhoz rögzítése, ami történhet fizikai adszorpcióval és kovalens kötéssel is.
Tudományos diákköri munkám során az aminokarbonilezési reakciókat piridínium kationt tartalmazó ionfolyadékok által stabilizált palládium tartalmú katalizátorokkal vizsgáltam.
Az ionfolyadékot, 1-butil-4-metil-piridínium-kloridot fizikai adszorpcióval rögzítettem a szilikagél felületén. A reakció során bekövetkező lemosódását IR spektroszkópiával, illetve C,H,N elemzéssel vizsgáltam.
Az előállított katalizátort jódbenzol és morfolin modellreakciójában tanulmányoztam. Meghatároztam az optimális oldószert, szén-monoxid nyomást és reakcióidőt. Megfigyeltem azt is, hogy a katalizátor a kettős karbonilezett termékre mutat szelektivitást. A hozamok megállapítása és a termékek szerkezetének tisztázása GC, illetve GC-MS alapján történt.
A higanymérgezéses vizsgálatok bebizonyították, hogy a palládium a reakció során nanorészecskék és komplexek formájában egyaránt jelen van a rendszerben.
A katalizátor palládium tartalmát, és reakció során történő palládium lemosódását ICP-AES módszerrel állapítottam meg.



